Demis ROUSSOS estis greka kantisto (naskiĝinta la 15-an de junio en la jaro 1946 en Aleksandrio en Egiptio kaj mortinta en 25-a de januaro 2015 en Ateno), posedanto de karakteriza tenoro. En Ateno li finstudis ludadon je trumpeto kaj kontrabaso, sed li kapablis ludi ankaŭ je pluaj instrumentoj - piano, gitaro kaj buzuko. En la jaroj 1963 - 1972 li estis membro de grupo Aphrodite's Child. (Ili agadis ekde la jaro 1968 ĉefe en Parizo.) Poste li dediĉis sin al soloa kariero kun melodia kantilena repertuaro, ofte kun elementoj de balkana kaj alia folkloro.